**Referat fra FAU-møte på Smørås skole 06.09.22**

Til stede: Britta (4. trinn), Linda (utgående), Katrine (utgående), Jannicke (leder), Irene (ny 7. trinn), Arve (ny 7. trinn), Guro (utgående), Mona (6. trinn). Bortsett fra 7. trinn, er det ikke valgt nye representanter til trinnene pr. dags dato. En del representanter som har sittet ett år, tar gjenvalg.

**Rektor informerer fra skolen:**

**Oppstart:**

Trine Lise skryter av elevene som har startet i 1.klasse, og forteller at oppstart har gått kjempefint. Neste onsdag og torsdag blir det foreldremøter på skolen. De som er representanter fra FAU og klassekontakter oppfordres til å ta ordet på foreldremøtene for å si kort noen ord om hva oppgavene går ut på. Det har begynt ny avdelingsleder på 1.-4. trinn, Einar Osland. Einar har jobbet på Smørås tidligere og kjenner godt til skolen. Det var 7 søkere på stillingen, 3 personer på intervju.

**Trine Lise informere om ulike mål skolen jobber med:**

**Elevsyn på skolen:**

Skolen har fokus på hvordan vi voksne møter elevene og hvordan en kan drive fleksibel undervisning. Vi skal ha aktive elever som jobber sammen og en skole med plass til alle.

**Kartleggingsprøver/nasjonale prøver:**

Disse prøvene er en pålagt av Bergen Kommune å gjennomføre. Målet er å kunne kartlegge og fange opp de elevene det må settes inn tiltak på.

**Digitalisering:**

Skolens ansatte og elever skal bruke mer data som redskap i undervisningen, dette er noe personalet vil jobbe med fremover. Klassene skal ha 2-3 stasjonsundervisninger i uken, der en av stasjonene er på pc. Skolen ønsker på sikt å kjøpe inn mer utstyr, men på nåværende tidspunkt er det ikke aktuelt (venter på at Bergen Kommune kanskje vil investere i utstyr).

**Skolefotografering:**

Fotografering ble gjennomført forrige uke. Alt gikk fint og katalogene kommer snart.

**Fra e-post til Vigilo:**

FAU representanter melder om at det fungerer bra og er praktisk. For noen kanskje litt uvant til å begynne med. Det dukket opp spørsmål om en kan sende beskjed på Vigilo til lærer/rektor uten at det er koblet til et av barna. Trine Lise sjekker opp om det kan åpnes tilgang til dette. Ukeplaner skal pr. dags dato legges på skolens hjemmeside. Innspill om at flertallet ønsker å få ukeplan med i papirformat på småtrinnet, og at den kan legges ut på Vigilo. Få som bruker hjemmesiden.

**Hjertesone:**

Denne saken er ikke blitt sett på enda. Trine Lise lover å komme med tilbakemelding til neste møte.

**Leksehjelp:**

Bergen Kommune prioriterer leksehjelp på mellomtrinnet. Dette er et frivillig tilbud der lærere er til stede og hjelper med lekser. Smørås har 1 time leksehjelp på 5, 6 og 7 trinn i uken. Det har kommet spørsmål fra foreldre inn til FAU ang. forskrifter som sier at man har krav på at det legges til rette for 8 timer leksehjelp. Det stilles spørsmål om en da bør kunne tilby 2 timer leksehjelp i uken. Trine Lise sjekker opp. Lekser og hvilke/hvor mye lekser en skal gi er også oppe til diskusjon i personalgruppen. Det er ulik praksis fra lærer til lærer. Det presiseres at lekser skal være repetisjon og elevene skal kunne gjøre de selv.

Oppdatering her kommer etter neste FAU-møte.

**Uteområdet**:

Oppgradering står på stedet hvil. Sykkelstativ ikke satt opp. Grillhytten er klar til bruk, og kan lånes mandag, onsdag og fredag, da det er tilsynsvakt på ettermiddag/kveld.

**Smøråsspretten:**

Det blir Smøråsspretten lørdag 24. september. Komiteen som jobber med arrangementet, har god kontroll og vil ha klart et skriv som legges ut på Vigilo en av dagene. Skrivet vil også bli sendt som ranselpost. Lærerne må oppfordres til å ta det opp i klassen og sette det på ukeplanen i ukene frem mot arrangementet. Klassekontaktene oppfordres til å legge ut info på klassens Facebookside.

**Vedtektsendring**:

Siste vedtekter laget i 2019. Forslag om å stryke setningen som omhandler 1 års karantene etter å ha sitter i FAU i 2 år, for å åpne opp dersom noen ønsker å sitte lengre. Det er ikke, og har ikke vært, et problem at representanter vil sitte lenger enn 2 år. Britta sjekker opp i regler. 1., 3. og 5. trinn mangler FAU representanter. Klassekontakter / FAU-representanter legger ut på Facebook og minner om at det skal velges nye vara klassekontakter og nye FAU-representanter, og oppfordrer til å melde seg på foreldremøtet om det er noen som ønsker å ta oppgaven. Neste FAU møte/årsmøte er tirsdag 27. september. Avtroppende representanter kan være med til etter årsmøtet om ønskelig.

Ang. vedtektsendring: det er enstemmig vedtatt i FAU at vedtekt nr. 2 får følgende tillegg: Karanteneregelen kan fravikes etter beslutning med 2/3 flertall av det sittende FAU (eventuelt 2/3 flertall av avgitte stemmer).

Vedtektene legges ut på skolen sine hjemmesider, samme sted som alle referat fra FAU-møter ligger.

**Halloween:**

Trinnenes FAU-representanter og klassekontakter oppfordres til å jobbe for et Halloween-tilbud til alle på trinnet, for å unngå at noen barn sitter uten et tilbud. Det oppfordres også til å diskutere dette på foreldremøtet. Første trinn og andre trinn er prioritert til å få låne Eventyrhuset til å samle klassene, dersom de ønsker det. De må selv ta kontakt med skolen.

**Barnevakten:**

Det er vedtatt i FAU at 4. trinn skal få tilbud om besøk av Barnevakten på høsten for å diskutere nettvett m.m. 4. trinn må selv ta kontakt med FAU-leder, som kan sette trinnet i kontakt med Barnevakten for å avtale nærmere.

Referent: Mona Bruvik